Josep Oliu, director general de l'entitat, opina que els bancs mitjans de la mida del Sabadell són els que estan en més bones condicions per establir aliances internacionals amb altres societats. Segons la seva opinió, aquestes aliances tindran relació amb els negocis de transaccions i serveis electrònics, els beneficis futurs dels quals valora ara la borsa amb importants pujades.